
คำนำ
		จากการประกาศผลคะแนนประเมินคุณธรรมและความโปร่งใสในการดำเนินงานของหน่วยงานภาครัฐประจำปี  พ.ศ.  2563  เมื่อวันที่  30  เมษายน  2563  องค์การบริหารส่วนตำบลบาละ  “ผลการประเมินระดับคุณธรรมและความโปร่งใส  (ITA)  ของเทศบาลตำบลหนองโดน  มีคะแนนรวม  67.83  อยู่ในระดับ  C  การใช้ทรัพย์สินของราชการ  มีค่าเท่ากับ  68.54  ดังนั้น  หน่วยงานจึงจัดทำข้อตกลงหรือประกาศให้บุคลากรทราบถึงนโยบายการไม่นำทรัพย์สินของหน่วยงานไปใช้เป็นประโยชน์ส่วนตัว
		เทศบาลตำบลหนองโดน  ได้ให้ความสำคัญต่อการประเมินคุณธรรมและความโปร่งใสในการดำเนินงานของหน่วยงานภาครัฐประจำปี  มาโดยตลอด  และเล็งเห็นว่า  ผลการประเมินที่ปรากฏข้างต้นนั้น  เป็นประโยชน์ต่อการปฏิบัติการ  และเพื่อเป็นการปรับปรุงในเรื่องการใช้ทรัพย์สินของราชการ  ให้เป็นไปตามกฎหมายและระเบียบข้อบังคับ  จึงได้มีการจัดทำคู่มือการใช้ทรัพย์สินทางราชการขององค์การบริหารส่วนตำบลบาละขึ้น  เพื่อเป็นแนวปฏิบัติต่อไป

คู่มือการใช้ทรัพย์สินทางราชการขององค์การบริหารส่วนตำบลบาละ
วัตถุประสงค์
1. เพื่อจัดทำคู่มือการใช้ทรัพย์สินทางราชการขององค์การบริหารส่วนตำบลบาละ  
2. เพื่อกำหนดแนวทางในการใช้ทรัพย์สินทางราชการขององค์การบริหารส่วนตำบลบาละ  
3. เพื่อป้องกันการสูญหายของทรัพย์สินทางราชการขององค์การบริหารส่วนตำบลบาละ  
ข้อกฎหมายและระเบียบ
1. พระราชบัญญัติการจัดซื้อจัดจ้างและการบริหารพัสดุภาครัฐ  พ.ศ.  2560
2. ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ  พ.ศ.  2560
นิยามศัพท์
	ทรัพย์สินของทางราชการ  หมายถึง  ทรัพย์สินขององค์การบริหารส่วนตำบลบาละ    ซึ่งเป็นพัสดุในการดูแล  และครอบครองขององค์การบริหารส่วนตำบลบาละ  
 		พัสดุหมายถึง  วัสดุ  และครุภัณฑ์
		วัสดุ  หมายถึง  สิ่งของที่มีลักษณะโดยสภาพไม่คงทนถาวร  หรือตามปกติมีอายุการใช้งานไม่ยืนนาน  สิ้นเปลือง  หมดไป  หรือเปลี่ยนสภาพไปในระยะเวลาอันสั้น  ตามการจำแนกประเภทรายจ่ายตามงบประมาณที่สำนักงบประมาณกำหนด
		ครุภัณฑ์  หมายถึง  สิ่งของที่มีลักษณะโดยสภาพคงทนถาวร  หรือตามปกติมีอายุการใช้งานยืนนาน  ไม่สิ้นเปลือง  หมดไป  หรือเปลี่ยนสภาพไปในระยะเวลาอันสั้น  ตามการจำแนกประเภทรายจ่ายตามงบประมาณที่สำนักงบประมาณกำหนด
	ผู้ให้ยืม  หมายถึง  องค์การบริหารส่วนตำบลบาละ
	ผู้ยืม  หมายถึง  ข้าราชการ  พนักงานจ้างตามภารกิจ  คนงาน  ลูกจ้าง  ที่ปฏิบัติหน้าที่ในองค์การบริหารส่วนตำบลบาละ  ประชาชนทั่วไป  หน่วยงานภาครัฐ  และภาคเอกชน  โดยไม่ขัดต่อกฎหมาย  และระเบียบที่กำหนดไว้
หลักเกณฑ์การให้ยืมพัสดุ
	หลักเกณฑ์การให้ยืมพัสดุที่เหมาะสมกับวัตถุประสงค์ของการนำไปใช้
1. ผู้ยืมพัสดุจะต้องเขียนยืม  ตามแบบฟอร์มที่ทางองค์การบริหารส่วนตำบลบาละ  กำหนด
2. ผู้ยืมต้องแนบเอกสารหลักฐานประกอบการยืม  ได้แก่ สำเนาบัตรประชาชนพร้อมลงลายมือชื่อรับรองสำเนาถูกต้อง
3. การยืมพัสดุ  มีกำหนดในการยืม  จำนวน  7 วัน  ยกเว้น  หากมีความจำเป็นต้องใช้เกินกว่า  7  วัน  ให้ระบุเหตุผลแก่เจ้าหน้าที่ผู้รับเรื่องเป็นรายกรณี
4. การยืมพัสดุ  จะต้องได้รับการอนุมัติจากผู้มีอำนาจลงนามเท่านั้น

หลักเกณฑ์การคืนพัสดุ
1. ผู้ยืมพัสดุ  จะต้องส่งมอบสิ่งของที่ยืม  ตามกำหนดที่ระบุ  โดยพัสดุนั้น ๆ จะต้องมีสภาพคงเดิม  ไม่ชำรุดเสียหาย  หากเกิดการชำรุดเสียหาย  ให้ผู้ยืมทำการซ่อมแซมให้คงสภาพเดิม  หรือหากสูญหาย  ผู้ยืมต้องชดใช้ให้แก่เทศบาลฯ  โดยการจัดหาพัสดุประเภท  ชนิด  และปริมาณเดียวกันมาคืน  หรือชดใช้ตามข้อความที่ระบุไว้ในแบบฟอร์ม  หรือข้อตกลงที่ได้จัดทำขึ้น
2. หากผู้ยืม  ไม่นำพัสดุส่งคืนภายใน  7  วัน  หรือตามที่ระบุไว้  ให้เจ้าหน้าที่ผู้รับผิดชอบ  รายงานผู้มีอำนาจอนุมัติทราบ  เพื่อสั่งการต่อไป

แบบฟอร์มการยืมพัสดุ  และคืนพัสดุ
องค์การบริหารส่วนตำบลบาละ

ตั้งแต่วันที่.................เดือน...........................พ.ศ........................ หากสิ่งของที่นำมาส่งคืนชำรุดเสียหายไป ข้าพเจ้ายินดีจัดการแก้ไข ซ่อมแซม ให้คงสภาพเดิม โดยเสียค่าใช้จ่ายของตนเอง หรือชดใช้เป็นพัสดุประเภท ชนิด ขนาด ลักษณะและคุณภาพอย่างเดียวกัน หรือชดใช้เป็นเงินตามราคาที่เป็นอยู่ในขณะยืมตามหลักเกณฑ์ที่กระทรวงการคลังกำหนด   

